Publication: Magyar Közlöny
Issue: MK-2000-95 (Year: 2000, Number: 95)
Era: 1990-2004
Section: 1. számú melléklet a 28/2000. (IX. 21.) OM rendelethez
Paragraph Index: 228

5. évfolyam Évi óraszám: 93 Belépő tevékenységformák A rendgyakorlatoknál a kijelölt hely késlekedés nélküli megtalálása, az együttes mozgások vezényszavakhoz igazodó, pontos végrehajtása. Bemelegítésre és a testtartási rendellenességek megelőzésére is alkalmas gimnasztikai gyakorlatok ismerete és a pedagógus utasításainak megfelelő végzése. Gyorsfutások versenyszerűen. Kötetlen tartós futás 8–10 percig az egyéni képességeknek megfelelő szinten. Az ugrások legfontosabb mozzanatainak (fázisainak) – elugrás, légmunka, talajra érkezés – ismerete, a felugrás hangsúlyosabbá tétele. A hajítás legjellegzetesebb mozdulatának, az ívképzésnek az elsajátítása. A tanult talajgyakorlat-elemek, illetve azok kapcsolatának biztonságos végrehajtása; a saját testtömeg feletti uralom a támaszés függésgyakorlatokban. Támaszugrásoknál a nekifutás és a támaszvétel zökkenőmentes összekapcsolása. A labdatovábbítás és -birtoklás biztonságának növelése, labdaátvételre helyezkedés üres helyre futással. Aktív bekapcsolódás a választott sportjátékba. Sportszerű test-test elleni küzdelem. A vízbiztonság továbbfejlesztése, legalább egy úszásnem technikájának elmélyült ismerete (amennyiben az úszásoktatásban az alapképzés az 1–4. évfolyamon megtörtént). A szabadban végzett mozgásos tevékenységek (játékok) végzése. Témakörök Tartalmak Rendgyakorlatok Szokványos alakzatok (egy-, kétsoros vonal, egyes, kettes, hármas, négyes oszlop). Vonulások zárt rendben. Alakzatváltozások (fejlődések, szakadozások vonalalakzatból oszlopba és vissza). Testfordulatok. Előkészítés, alapozás és prevenció Gimnasztika (önállóan szabadon végezhető vagy játékos és határozott formájú szabad-, kéziszer-, társas- és szergyakorlatok). Tartásjavító, a gerincoszlop izomegyensúlyának és a medence középállásának automatizálását biztosító gyakorlatok. Játékos előkészítő feladatmegoldások. Atlétikai jellegű feladatmegoldások Speciálisan előkészítő (cél- és rávezető) gyakorlatok a feldolgozandó anyag függvényében. (Futó-, ugró-, dobóiskola.) Futások Rajtok (indulások jelre különböző kiindulóhelyzetekből megkötés nélkül; állórajt). Vágtafutások. Iramfutások. Tartós futások. Futás feladatokkal. 2000/95/II. szám Szökdelések, ugrások Távolugrás (guggolótechnika) ugrósávból. Magasugrás megkötés nélkül és átlépő technikával. Szökdelés egy, váltott és páros lábon. Dobások Hajítások, lökések, vetések egy és két kézzel, helyből és nekifutásból. Célba dobások. Testnevelési játékok futással, szökdeléssel és dobással kombinálva. Torna jellegű feladatmegoldások Speciális előkészítő és célgyakorlatok. Támaszhelyzetek és gyakorlatok Függéshelyzetek és függésgyakorlatok Mellső támaszhelyzet magas padon, gerendán és/vagy KTK-n (kiegészítő tornakészlet). Támlázás oldalirányba. Gurulóátfordulások (előre és hátra különböző kiinduló helyzetekből). Kézenátfordulás oldalra. Állások támaszhelyzetekben (tarkón, fejen, segítséggel bordásfalnál kézen). Egyszerű támaszugrások („gyertya” ugrás, függőleges repülés, „huszár” ugrás, zsugorkanyarlati átugrás). Kötél- és rúdmászás. Gyűrűn (esetleg két kötélen) lendületek előre, hátra. Bordásfalon lendületek oldalra. A felsorolt függőszereken nyújtott és hajlított függésben térd- és sarokemelések. Kúszás, mászás, egyensúlygyakorlatok Gerendán, vízszintes és ferde padon talajra rajzolt vonalon járások előre, hátra, oldalra, haladások térdelő-, négykézláb támaszban, hason- és hanyattfekvésben. Aerobic (csak lányoknak) Alapjárás. Karemelések és -lendítések. Lábemelések és -lendítések. Érintő járás. Testnevelési és sportjátékok: kézilabda, kosárlabda, labdarúgás Speciálisan előkészítő, a labdás ügyességet fejlesztő feladatok és testnevelési játékok. A labdakezelés egyszerű módjai (labdavezetés kézzel, lábbal; átadások, átvételek helyben, majd tovahaladással). Gól- és pontszerzés egyszerű megoldásai (fektetett dobás, kapura lövés, belsővel, belső csüddel). Játék egyszerűsített szabályokkal. Labdás testnevelési játékok Szabadidős sporttevékenységek Szabadtéri sportok A téli sportformák megvalósítható módjai és téli játékok (korcsolyázás, síelés, szánkózás, hócsaták). Kerékpározás. Helyváltoztató eszközök használata (görkorcsolya, gördeszka stb). Önvédelmi sportok, küzdőjátékok Húzások-tolások párokban (húzd át a határon; toldd át a határon; kéz-, lábvívás) és csoportban (kötélhúzás, ki a legény a csárdában) játékosan. Mögékerülési és kiemelési kísérletek. Gurulóesés előre, hátra. Úszás Játék a vízben. A választott úszásnem technikájának tökéletesítése. Teljesítménynövelés. 2000/95/II. szám A továbbhaladás feltételei A tanult rendgyakorlatok végrehajtása az utasításoknak megfelelően. Aktív részvétel a sokoldalú előkészítő és gimnasztikai gyakorlatok végzésében. Alapvető jártasság az atlétikai és tornamozgásokban, a saját test feletti uralom a támasz- és függésgyakorlatokban. Aktív bekapcsolódás a választott sportjátékba. A test-test elleni küzdelem vállalása. A vízbiztonság megszerzése.

Source: https://magyarkozlony.hu/hivatalos-lapok/adffe7fc82c65dc483a50070dd6b15c0237a64f7/dokumentumok/ff77ab52fcfbd7d427f74c421c17bcf6216cabdb/letoltes